
            REPUBLIKA HRVATSKA

SPLITSKO-DALMATINSKA ŽUPANIJA 

                      OPĆINA ŠOLTA
PRIJEDLOG ZA RASPRAVU:        Odluka o vrijednosti boda komunalne naknade (B)

 PRAVNI TEMELJ:  
članak 98. Zakona o komunalnom gospodarstvu (''Narodne novine'' broj 68/18, 110/18, 32/20 i 145/24) i članak 28. Statuta Općine Šolta (''Službeni glasnik Općine Šolta'', broj 06/21 
PREDLAGATELJ:                                       Općinski načelnik

NADLEŽNOST ZA DONOŠENJE:              Općinsko vijeće Općine Šolta
Grohote,  siječanj 2026. godine
  
           REPUBLIKA HRVATSKA

SPLITSKO-DALMATINSKA ŽUPANIJA 

                  OPĆINA ŠOLTA 

                       NAČELNIK

KLASA: 363-03/25-01/01    

URBROJ:  2181-49-03-26-4
Grohote, 09. siječnja 2026. godine
             Na temelju odredbe članka 98. Zakona o komunalnom gospodarstvu (''Narodne novine'' broj 68/18, 110/18, 32/20 i 145/24) i članak 44. Statuta Općine Šolta (''Službeni glasnik Općine Šolta'', broj 06/21 ) načelnik Općine Šolta dana 09. siječnja 2026.godine donosi:

Z A K L J U Č A K

        1. Utvrđuje se prijedlog Nacrta Odluke o vrijednosti boda komunalne naknade (B), u tekstu koji se prilaže ovom Zaključku i čini njegov sastavni dio.  

       2.  Prijedlog iz točke 1. ovog Zaključka prosljeđuje se Općinskom vijeću Općine Šolta na             

 razmatranje i usvajanje.

                                                                                                         NAČELNIK:      

                                                                                             Nikola Cecić-Karuzić, ing.

Dostaviti:                                                                                   

1. Općinsko vijeće Općine Šolta 

2. Jedinstveni upravni odjel 

3.  Arhiva 

Na temelju članka 98. Zakona o komunalnom gospodarstvu (''Narodne novine'' broj 68/18, 110/18, 32/20 i 145/24) i članka 28. Statuta Općine Šolta (''Službeni glasnik Općine Šolta'', broj 06/21), Općinsko vijeće Općine Šolta na 00. sjednici održanoj dana 00.00. 2026. godine donosi

O D L U K U

o vrijednosti boda komunalne naknade (B)

Članak 1.

Ovom Odlukom određuje se vrijednost boda komunalne naknade (B) na području Općine Šolta.

Članak 2.

Vrijednost boda komunalne naknade (B) određuje se u eurima po četvornom metru (m2 ) korisne površine stambenog prostora u prvoj zoni Općine Šolta.

 Članak 3.

Vrijednost boda komunalne naknade (B) određuje se u iznosu od 0,90 eura po četvornom metru (m2 ) godišnje.

Članak 4.

Danom stupanja na snagu ove Odluke prestaje važiti Odluka o vrijednosti boda (B) za obračun komunalne naknade (''Službeni glasnik Općine Šolta'', broj 10/2018 i 02/2023).

Članak 5.

Ova Odluka objavit će se u „Službenom glasniku“ Općine Šolta, a stupa na snagu 1. siječnja 2027. godine.

KLASA: 

URBROJ: 2181-49-01-26-

Grohote, 00.00.0000.









 Predsjednica Općinskog vijeća

 








Nataša Blagaić

Obrazloženje

Odredbom članka 98. Zakona o komunalnom gospodarstvu (''Narodne novine'' broj 68/18) propisano je Predstavničko tijelo jedinice lokalne samouprave do kraja studenoga tekuće godine donosi odluku kojom određuje vrijednost boda komunalne naknade (B) koja se primjenjuje od 1. siječnja iduće godine.

Vrijednost boda komunalne naknade (B) određuje se u eurima po četvornom metru (m2) korisne površine stambenog prostora u prvoj zoni jedinice lokalne samouprave.

Polazište za određivanje vrijednosti boda komunalne naknade (B) je procjena troška održavanja komunalne infrastrukture iz programa održavanja komunalne infrastrukture uz uzimanje u obzir i drugih predvidivih i raspoloživih izvora financiranja održavanja komunalne infrastrukture.

Ako predstavničko tijelo ne odredi vrijednost boda komunalne naknade (B) do kraja studenoga tekuće godine za obračun komunalne naknade u sljedećoj kalendarskoj godini vrijednost boda se ne mijenja.

Vrijednost boda komunalne naknade koja je trenutno u primjeni propisana je

Odlukom o Izmjeni Odluke o vrijednosti boda komunalne naknade (B) koju je Općinsko  vijeće donijelo dana 08.02.2023. („Službeni glasnik Općine Šolta“ broj 2/2023) prema kojoj vrijednost boda komunalne naknade iznosi 0,053089 EUR /m2  (godišnje 0,64 EUR/m2).

Navedena vrijednost boda nije se mijenjala od 2014. godine, odnosno preko 10 godina, budući je Odlukom o vrijednosti boda komunalne naknade (''Službeni glasnik Općine Šolta'', broj 17/2014), koja je bila u primjeni od 01.01.2015. godine, vrijednost boda iznosila 0,40 kuna/m2 mjesečno, dakle isti iznos 0,053089 EUR /m2  mjesečno.  
Odlukom o Izmjeni Odluke o vrijednosti boda iz 2023.g. vrijednost boda je samo preračunata iz kuna u eure (0,40 kn = 0,053089 EUR).

Iako prihodi od komunalne naknade kontinuirano rastu kao rezultat povećanja broja objekata, odnosno obveznika plaćanja komunalne naknade, što je posljedica kontinuiranog rada općinskih službi na utvrđivanju i naplati javnih davanja, činjenica je da rast troškova održavanja i građenja komunalne infrastrukture ne prati rast prihoda od komunalne naknade. Svjedoci smo tako  inflatornih kretanja u zemlji koja su dovela do značajnog porasta cijena energenata, materijala i usluga te posebice do velikog porasta troškova rada. 

Svakako treba uzeti u obzir da je u promatranom razdoblju održavanje i građenje komunalne infrastrukture  na zahtjev građana u znatnoj mjeri povećano o čemu se navodi samo nekoliko segmenata kao orijentacija:  povećan broj kilometraža nerazvrstanih cesta koje su obuhvaćene održavanjem, broj dječjih igrališta, površina javne namjene u ručnom i strojnom pometanju , povećanje dionica javne rasvjete itd.

Osim toga, Općina kontinuirano ulaže sredstva u standard i opseg održavanja i građenja komunalne infrastrukture, dio čega je vezan uz izgradnju novih objekata komunalne infrastrukture (npr. nova dječja i sportska igrališta, nove nerazvrstane ceste, nove javne zelene površine, nove dionice javne rasvjete i dr.) za čije održavanje treba osigurati i dodatna sredstva. Osim toga, veći obuhvat obveznika plaćanja komunalne naknade ne može ni približno nadomjestiti porast troškova održavanja i građenja komunalne infrastrukture. 

Sukladno članku 75. Zakona o komunalnom gospodarstvu (N.N. br. 68/18, 110/18, 32/20 i 145/24) građenje i održavanje komunalne infrastrukture financira se sredstvima iz:

1. komunalnog doprinosa

2. komunalne naknade

	RASHODI
	2020.
	2021.
	2022.
	2023.
	2024.

	UKUPNO RASHODI ZA ODRŽAVANJE I GRAĐENJE KOMUNALNE INFRASTRUKTURE
	774.152,64
	1.158.266,13
	1.302.391,10
	966.333,01
	1.263.225,17

	
	
	
	
	
	

	PRIHODI 
	2020.
	2021.
	2022.
	2023.
	2024.

	UKUPNO PRIHODI OD KOMUNALNE NAKNADE 
	234.701,28
	278.542,22
	258.220,04
	243.664,66
	268.000,17

	UKUPNO PRIHODI OD KOMUNALNOG DOPRINOSA
	150.315,06
	220.422,55
	97.075,56
	149.867,21
	163.051,71

	
	
	
	
	
	

	
	
	
	
	
	

	MANJAK PRIHODA
	-389.136,30
	-659.301,36
	-947.095,50
	-572.801,14
	-869.693,30


Iz priložene tablice se vidi da Općina Šolta u zadnjih 5 godina puno više ulaže u održavanje i  građenje komunalne infrastrukture nego što su prihodi od komunalne naknade i komunalnog doprinosa koji su namjenski prihodi upravo za te investicije.

Također je potrebno istaknuti da značajno rastu i drugi rashodi Općine koji se financiraju iz drugih izvora, ponajprije općih prihoda proračuna. Stoga nije realno očekivati da će se moći iz ostalih izvora osigurati nedostajuća sredstva za zadržavanje dostignutih standarda održavanja komunalne infrastrukture, a bez značajnih smanjenja bilo standarda održavanja komunalne infrastrukture i drugih javnih usluga ili standarda u drugim javnim potrebama.

Na osnovu navedenog, a kako bi se osigurao postignuti visoki standard održavanja komunalne infrastrukture te ispunila zakonska obveza usklađenja prihoda od komunalne naknade s troškovima održavanja komunalne infrastrukture, nužno je povećati vrijednost boda komunalne naknade. 

O prijedlogu ove odluke održano je  savjetovanje sa zainteresiranom javnošću te je sastavljeno izvješće koje je javno objavljeno na mrežnoj stranci Općine Šolta. U postupku savjetovanja nije se javio nitko od predstavnika zainteresirane javnosti.

